staqsa lill-Ministru għall-Ġustizzja, Kultura u Gvern Lokali: Jista' l-Ministru jwieġeb il-mistoqsijiet parlamentari 10563 u 11644 u jgħid x'ħidma qed issir sabiex il-Fortizza ta' Delimara tiġi restawrata u miftuħa? Ninforma lill-Onor. Interpellant illi l-Agenzija Heritage Malta tissorvelja l-kundizzjoni ta' din il-fortizza ta' valur imprezzabbli sabiex jekk ikun hemm xi ħsarat li jista' jkunu ta' periklu dawn jigu rranġati skont il-bżonn. Fir-rigward tar-restawr, il-verita hi li pajjżna għandu ġawhar storiċi mferrxin ma' kull rokna tal-Gżira u sa ftit ilu kien għad kellna l-iktar Forti imponenti – Sant'Anġlu u Sant'Iermu – fi stat mitluq u abbandunat. Jaqbel miegħi l-interpellant li fl-aħħar snin ġbidna ħabel wieħed sabiex iktar siti ġew rrestawrati. Intant, ninsab infurmat illi l-Fortizza tinfetah ghal attivitajiet partikolari u b'appuntamenti speċifiċi.
FORTIZZA TA' DELIMARA - RESTAWR